এশিয়া শক্তি সূচক
এশিয়া শক্তি সূচক (ইংরেজি: Asia Power Index) সম্পদ ও প্রভাব পরিমাপের মাধ্যমে ভারতীয়-প্রশান্ত মহাসাগরীয় অঞ্চলে অবস্থিত রাষ্ট্রসমূহের আপেক্ষিক শক্তির মর্যাদাক্রম নির্দেশকারী একটি সূচক, যা অস্ট্রেলিয়াভিত্তিক লোউই ইনস্টিটিউট ২০১৮ সাল থেকে প্রকাশ করে আসছে। এই সূচকে ২৬টি দেশ ও অঞ্চলকে গণনায় ধরা হয়েছে। অর্থনৈতিক সম্পদ, ভবিষ্যৎ সম্পদ, অর্থনৈতিক সম্পর্ক ও কূটনৈতিক প্রভাব --- এই চারটি মানদণ্ডে চীন প্রথম স্থান অধিকার করেছে, অন্যদিকে মার্কিন যুক্তরাষ্ট্র সামরিক ক্ষমতা, সাংস্কৃতিক প্রভাব, ঘাতসহিষ্ণুতা ও প্রতিরক্ষা জালব্যবস্থা --- এই চারটি মানদণ্ডে প্রথম স্থানে রয়েছে।